Πρόταση απόφασης του Συμβουλίου σχετικά με τον καθορισμό και την υλοποίηση κοινοτικής πολιτικής στο πεδίο των τηλεπικοινωνιακών και των ταχυδρομικών υπηρεσιών

(96/C 192/04)

COM(96) 45 τελικό - 96/0042(CNS)

(Υποβλήθηκε από την Επιτροπή στις 12 Απριλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι στους στόχους της κοινοτικής τηλεπικοινωνιακής και ταχυδρομικής πολιτικής περιλαμβάνονται, ιδίως, η σταδιακή δημιουργία ανοικτής ενιαίας αγοράς τηλεπικοινωνιακών και ταχυδρομικών υπηρεσιών μέσω της ανάπτυξης κανονιστικού πλαισίου, η εναρμόνιση γενικών αρχών πρόσβασης και χρήσης της υποδομής δικτύου, ο προσδιορισμός της καθολικής υπηρεσίας και των μέσων χρηματοδότησής της, η συμβολή στην κοινοτική σύγκλιση και συνοχή, η συμμετοχή στην προαγωγή νέων οπτικοακουστικών υπηρεσιών, η εξασφάλιση σε κοινοτική κλίμακα της διασύνδεσης και διαλειτουργικότητας των δικτύων, ιδίως μέσω των διευρωπαϊκών τηλεπικοινωνιακών δικτύων, καθώς και η ανάπτυξη εξωτερικών πτυχών της κοινοτικής πολιτικής 7

ότι βάσει των διατάξεων της συνθήκης και των ψηφισμάτων και οδηγιών του Συμβουλίου και του Κοινοβουλίου απαιτείται εκ μέρους της Επιτροπής ανάληψη δράσης σε διάφορους τομείς, για τη μελέτη και τον καθορισμό στόχων και δράσεων για τον περαιτέρω καθορισμό και υλοποίηση της κοινοτικής τηλεπικοινωνιακής και ταχυδρομικής πολιτικής 7 ότι εν προκειμένω περιλαμβάνονται η δρομολόγηση αναλύσεων, σύνταξη εκθέσεων αναλύσεων και προόδου, η πρόκληση σχολιασμού εκ μέρους της βιομηχανίας και του κοινού, κατάρτιση νομοθετικών προτάσεων, παρακολούθησης της εφαρμογής της νομοθεσίας και εξασφάλισης της έγκαιρης διάθεσης ευρωπαϊκών προτύπων και των απαραίτητων συχνοτήτων σε πανευρωπαϊκή βάση 7

ότι για τις εν λόγω δράσεις απαιτείται σειρά δραστηριοτήτων υποστήριξης, όπου περιλαμβάνονται η ανάθεση μελετών και η διοργάνωση σεμιναρίων και διαβουλεύσεων για την ανάλυση της αγοράς, των τεχνολογιών, των στόχων και πολιτικών, η ανάθεση εργασιών που συμβάλλουν στις δράσεις στο πεδίο της συνοχής και της διεθνούς συνεργασίας, καθώς και η υποβολή εντολών σε οργανισμούς τυποποίησης και χορήγησης συχνοτήτων 7

ότι στη συνθήκη δεν προβλέπονται, για την έγκριση της παρούσας απόφασης, άλλα μέσα δράσης από αυτά του άρθρου 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση αφορά τον καθορισμό και την υλοποίηση κοινοτικής πολιτικής στο πεδίο των τηλεπικοινωνιακών και ταχυδρομικών υπηρεσιών, καθώς και την παρακολούθηση της εφαρμογής των νομοθετικών διατάξεων που εγκρίνονται στο πλαίσιο της πολιτικής αυτής, και οι οποίες απαριθμούνται στο παράτημα της παρούσας απόφασης.

Άρθρο 2

1. Η Επιτροπή είναι υπεύθυνη για τη διεξαγωγή των καθηκόντων που ορίζονται στο άρθρο 1.

2. Κατά την εκτέλεση των εν λόγω καθηκόντων η Επιτροπή λαμβάνει υπόψη τους στόχους της κοινοτικής πολιτικής στο πεδίο των τηλεπικοινωνιακών και ταχυδρομικών υπηρεσιών, στους οποίους περιλαμβάνονται:

- η δημιουργία, σταδιακώς, ανοικτής ενιαίας αγοράς τηλεπικοινωνιακών υπηρεσιών, σταθερής και κινητής υποδομής και δορυφορικών επικοινωνιών, μέσω της ανάπτυξης κανονιστικού πλαισίου, με σκοπό τη διευκόλυνση της μετάβασης προς την ευρωπαϊκή κοινωνία των πληροφοριών, με τήρηση των υποχρεώσεων παροχής δημόσιας υπηρεσίας,

- δημιουργία, σταδιακώς, ανοικτής ενιαίας αγοράς ταχυδρομικών υπηρεσιών, μέσω της ανάπτυξης κανονιστικού πλαισίου και προαγωγής αποτελεσματικών και υψηλής ποιότητας διαλειτουργικών ταχυδρομικών υπηρεσιών σε προσιτές τιμές με τήρηση των υποχρεώσεων παροχής δημόσιας υπηρεσίας,

- εξασφάλιση εναρμόνισης των γενικών αρχών πρόσβασης και χρήσης της υποδομής τηλεπικοινωνιακών δικτύων, καθώς και για την έγκαιρη διάθεση προτύπων, όπου απαιτηθεί,

- προσδιορισμός της καθολοικής υπηρεσίας και των μέσων χρηματοδότησής της,

- πλήρης ενσωμάτωση όλων των περιοχών της Ευρωπαϊκής Ένωσης, ιδίως των λιγότερο ευνοημένων στη δημιουργούμενη ευρωπαϊκή κοινωνία των πληροφοριών, με βοήθεια μέσων που συμβάλλουν στην κοινοτική σύγκλιση και συνοχή,

- εξασφάλιση της έγκαιρης διάθεσης συχνοτήτων και συστημάτων αριθμοδότησης κατά εναρμονισμένο τρόπο,

- ανάπτυξη ανοικτής αγοράς σε κοινοτική κλίμακα για τηλεπικοινωνιακό εξοπλισμό και τερματικά,

- συνέχιση των κοινοτικών μέτρων αναφορικά με κοινά πρότυπα στον τηλεπικοινωνιακό τομέα,

- συμμετοχή στην προώθηση της εισαγωγής νέων οπτικοακουστικών υπηρεσιών σε κοινοτική κλίμακα,

- ανάπτυξη του κατάλληλου κανονιστικού πλαισίου αναφορικά με τηλεπικοινωνιακές υποδομές και υπηρεσίες για το μελλοντικό περιβάλλον πολυμέσων, όπου απαιτηθεί,

- συμβολή στις δραστηριότητες των διεθνών τηλεπικοινωνιακών οργανισμών, όπου υφίσταται κοινοτικό συμφέρον 7 συμβολή στην ανάπτυξη συνεργασίας μεταξύ της Κοινότητας και τρίτων χωρών 7 ανάπτυξη των εξωτερικών πτυχών της κοινοτικής πολιτικής και

- δημιουργία ή εξασφάλιση διασύνδεσης και διαλειτουργικότητας δικτύων σε κοινοτική κλίμακα, ιδίως μέσω των τηλεπικοινωνιακών διευρωπαϊκών δικτύων.

Άρθρο 3

Για την εκπλήρωση των καθηκόντων που καθορίζονται στο άρθρο 2, δύναται η Επιτροπή να αναλάβει οποιαδήποτε πρόσφορη δράση ιδίως:

- ανάθεση συμβάσεων για την εκτέλεση των καθηκόντων ανάλυσης, προγνωστικών μελετών, ειδικών μελετών, συντονισμού και αξιολόγησης, καθώς επίσης και για τη συγχρηματοδότηση ορισμένων δράσεων,

- διοργάνωση, συμμετοχή και στήριξη συνεδριάσεων εμπειρογνωμένων, διασκέψεων, διαβουλεύσεων με ενδιαφερόμενα μέρη, σεμιναρίων, καθώς επίσης, υποστήριξη στη δημοσίευση και διάδοση πληροφοριών,

- συμβολή στην ανάπτυξη συνεργασίας μεταξύ της Κοινότητας και τρίτων χωρών,

- υποβολή εντολών σε οργανισμούς τυποποίησης και χορήγησης συχνοτήτων και

- αγορά και λειτουργία του απαραίτητου εξοπλισμού.

Άρθρο 4

Ο έλεγχος των πληρωμών για οποιεσδήποτε υπηρεσίες ή για προκαταρκτικές ή μελέτες σκοπιμότητας/εφικτότητας ή αξιολόγησης που θα απαιτηθούν, διεξάγεται από τις υπηρεσίες της Επιτροπής πριν από την καταβολή του ποσού, λαμβάνοντας υπόψη τις υφιστάμενες συμβατικές υποχρεώσεις, τις οικονομικές αρχές και την ορθή δημοσιονομική ή διαχειριστική πρακτική. Οι διατάξεις για την καταπολέμηση της απάτης (επιθεώρηση, αναφορά απαιτήσεων κ.λπ.) θα συμπεριληφθούν σε κάθε συμφωνία και σύμβαση που θα συναφθούν μεταξύ της Επιτροπής και των δικαιούχων οποιωνδήποτε πληρωμών.

Άρθρο 5

Η Επιτροπή υποβάλλει ανά τριετία προς το Ευρωπαϊκό Κοινοβούλιο και το Συμβούλιο έκθεση σχετικά με την εκτέλεση των εν λόγω δραστηριοτήτων, συμπεριλαμβανομένης αξιολόγησης της επιτελεσθείσας προόδου για την επίτευξη των κοινοτικών στόχων.

ΠΑΡΑΡΤΗΜΑ

Κατάλογος νομοθετικών μέτρων που έχουν εγκριθεί στο πεδίο των τηλεπικοινωνιών και των ταχυδρομείων

Ψήφισμα του Συμβουλίου της 12ης Νοεμβρίου 1984 σχετικά με την εφαρμογή της εναρμόνισης στον τομέα των τηλεπικοινωνιών (84/549/ΕΟΚ 7 ΕΕ αριθ. L 298 της 16. 11. 1984, σ. 49)

Ψήφισμα του Συμβουλίου της 12ης Νοεμβρίου 1984 σχετικά με την πρώτη φάση ανοίγματος των δημοσίων συμβάσεων για τις τηλεπικοινωνίες (84/550/ΕΟΚ 7 ΕΕ αριθ. L 298 της 16. 11. 1984, σ. 51)

Απόφαση του Συμβουλίου της 25ης Ιουλίου 1985 σχετικά με τη φάση καθορισμού μιας κοινοτικής δράσης στον τομέα των τεχνολογιών των τηλεπικοινωνιών - ευρωπαϊκό πρόγραμμα Ε& Α στον τομέα των προηγμένων τεχνολογιών των επικοινωνιών (RACE) (85/372/ΕΟΚ 7 ΕΕ αριθ. L 210 της 7. 8. 1985, σ. 24)

Ψήφισμα του Συμβουλίου της 9ης Ιουνίου 1986 για τη χρησιμοποίηση τεχνικών τηλεοπτικών συνεδριάσεων και τηλεοπτικής τηλεφωνίας για διακυβερνητικούς σκοπούς (86/C 160/01 7 ΕΕ αριθ. C 160 της 27. 6. 1986, σ. 1)

Οδηγία του Συμβουλίου της 24ης Ιουλίου 1986 για το πρώτο στάδιο της αμοιβαίας αναγνώρισης των εγκρίσεων τύπου του τηλεπικοινωνιακού τερματικού εξοπλισμού (86/361/ΕΟΚ 7 ΕΕ αριθ. L 217 της 5. 8. 1986, σ. 21)

Κανονισμός του Συμβουλίου της 27ης Οκτωβρίου 1986 για τη θέσπιση κοινοτικού προγράμματος σχετικά με την ανάπτυξη ορισμένων μειονεκτικών περιοχών της Κοινότητας μέσω καλύπτερης πρόσβασης στις προηγμένες υπηρεσίες τηλεπικοινωνιών (πρόγραμμα STAR) (3300/86/ΕΟΚ 7 ΕΕ αριθ. L 305 της 31. 10. 1986, σ. 1)

Οδηγία του Συμβουλίου της 3ης Νοεμβρίου 1986 σχετικά με τη θέσπιση κοινών τεχνικών προδιαγραφών όσον αφορά την οικογένεια των προτύπων πακέτα/MAC για τις απευθείας τηλεοπτικές μεταδόσεις μέσω δορυφόρου (86/529/ΕΟΚ 7 ΕΕ αριθ. L 382 της 6. 11. 1986, σ. 28)

Απόφαση του Συμβουλίου της 22ας Δεκεμβρίου 1986 για την τυποποίηση στον τομέα της τεχνολογίας των πληροφοριών και των τηλεπικοινωνιών (87/95/ΕΟΚ 7 ΕΕ αριθ. L 36 της 7. 2. 1987, σ. 31)

Σύσταση του Συμβουλίου της 22ας Δεκεμβρίου 1986 για τη συστονισμένη κατάσταση στην Ευρωπαϊκή Κοινότητα του ψηφιακού δικτύου ενοποιημένων υπηρεσιών (SDN) (86/659/ΕΟΚ 7 ΕΕ αριθ. L 382 της 31. 12. 1986, σ. 36)

Σύσταση του Συμβουλίου της 25ης Ιουνίου 1987 που αφορά τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (87/371/ΕΟΚ 7 ΕΕ αριθ. L 196 της 17. 7. 1987, σ. 81)

Οδηγία του Συμβουλίου της 25ης Ιουνίου 1987 σχετικά με τις ζώνες συχνότητας που θα διατεθούν για τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (87/372/ΕΟΚ 7 ΕΕ αριθ. L 196 της 17. 7. 1987, σ. 85)

Απόφαση του Συμβουλίου της 5ης Οκτωβρίου 1987 για τη θέσπιση κοινοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση, μέσω των δικτύων επικοινωνίας (TEDIS) (87/499/ΕΟΚ 7 ΕΕ αριθ. L 285 της 8. 10. 1987, σ. 35)

Απόφαση του Συμβουλίου της 14ης Δεκεμβρίου 1987 για ένα κοινοτικό πρόγραμμα στον τομέα των τεχνολογιών των επικοινωνιών Ε& Α στον τομέα των προηγμένων τεχνολογιών των τηλεπικοινωνιών στην Ευρώπη (πρόγραμμα RACE) (88/28/ΕΟΚ 7 ΕΕ αριθ. L 16 της 21. 1. 1988, σ. 35)

Οδηγία της Επιτροπής της 16ης Μαΐου 1988 σχετικά με τον ανταγωνισμό στις αγορές τηλεπικοινωνιακών τερματικών (88/301/ΕΟΚ 7 ΕΕ αριθ. L 131 της 27. 5. 1988, σ. 73)

Ψήφισμα του Συμβουλίου της 30ής Ιουνίου 1988 σχετικά με την ανάπτυξη της κοινής αγοράς των υπηρεσιών και του εξοπλισμού στον τομέα των επικοινωνιών έως το 1992 (88/C 275/01 7 ΕΕ αριθ. C 257 της 4. 10. 1988, σ. 1)

Απόφαση του Συμβουλίου της 5ης Απριλίου 1989 για την τροποποίηση της απόφασης 87/499/ΕΟΚ για τη θέσπιση κοινοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση μέσω των δικτύων επικοινωνίας (TEDIS) (89/241/ΕΟΚ 7 ΕΕ αριθ. L 97 της 11. 4. 1989, σ. 46)

Ψήφισμα του Συμβουλίου της 27ης Απριλίου 1989 για την τυποποίηση στον τομέα των τεχνολογιών της πληροφόρησης και των επικοινωνιών (89/C 117/01 7 ΕΕ αριθ. C 117 της 11. 5. 1989, σ. 1)

Απόφαση του Συμβουλίου της 27ης Απριλίου 1989 σχετικά με την τηλεόραση υψηλής ευκρίνειας (89/337/ΕΟΚ 7 ΕΕ αριθ. L 142 της 25. 5. 1989, σ. 1).

Οδηγία του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα (89/336/ΕΟΚ 7 ΕΕ αριθ. L 139 της 23. 5. 1989, σ. 19)

Ψήφισμα του Συμβουλίου της 18ης Ιουλίου 1989 σχετικά με την ενίσχυση του συντονισμού για την εισαγωγή του ψηφιακού δικτύου ενοποιημένων υπηρεσιών (ISDN) στην Ευρωπαϊκή Κοινότητα έως το 1992 (89/C 196/04 7 ΕΕ αριθ. C 196 της 1. 8. 1989, σ. 4)

Απόφαση του Συμβουλίου της 7ης Δεκεμβρίου 1989 σχετικά με τη κοινή δράση που πρέπει να αναληφθεί από τα κράτη μέλη για την έγκριση ενιαίου παγκοσμίου προτύπου παραγωγής της τηλεόρασης υψηλής ευκρίνειας από τη συνέλευση ολομέλειας της διεθνούς συμβουλευτικής επιτροπής ραδιοεπικοινωνιών (CCIR) το 1990 (89/630/ΕΟΚ 7 ΕΕ αριθ. L 363 της 13. 12. 1989, σ. 30)

Ψήφισμα του Συμβουλίου της 22ας Ιανουαρίου 1990 για τα διευρωπαϊκά δίκτυα (90/C 27/05 7 ΕΕ αριθ. C 27 της 6. 2. 1990, σ. 8)

Ψήφισμα του Συμβουλίου της 28ης Ιουνίου 1990 σχετικά με την ενίσχυση της ευρωπαϊκής συνεργασίας στον τομέα των ραδιοσυχνοτήτων όσον αφορά ιδίως τις υπηρεσίες πανευρωπαϊκής διάστασης (90/C 166/02 7 ΕΕ αριθ. C 166 της 7. 7. 1990, σ. 4)

Οδηγία του Συμβουλίου της 28ης Ιουνίου 1990 για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (open network provision ONP) (90/387/ΕΟΚ 7 ΕΕ αριθ. L 192 της 24. 7. 1990, σ. 1)

Οδηγία της Επιτροπής της 28ης Ιουνίου 1990 σχετικά με τον ανταγωνισμό στις αγορές των τηλεπικοινωνιακών υπηρεσιών (90/388/ΕΟΚ 7 ΕΕ αριθ. L 192 της 24. 7. 1990, σ. 10)

Απόφαση της Επιτροπής της 30ής Ιουλίου 1990 για τη σύσταση ισομερούς επιτροπής τηλεπικοινωνιών (90/450/ΕΟΚ 7 ΕΕ αριθ. L 230 της 24. 8. 1990, σ. 25)

Οδηγία του Συμβουλίου της 17ης Σεπτεμβρίου 1990 σχετικά με τις διαδικασίες σύναψης συμβάσεων στους τομείς του ύδατος, της ενέργειας, των μεταφορών και των τηλεπικοιωνωνιών (90/531/ΕΟΚ 7 ΕΕ αριθ. L 297 της 29. 10. 1990, σ. 1)

Σύσταση του Συμβουλίου της 9ης Οκτωβρίου 1990 σχετικά με τη συντονισμένη εγκατάσταση πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα (90/543/ΕΟΚ 7 ΕΕ αριθ. L 310 της 9. 11. 1990, σ. 23)

Οδηγία του Συμβουλίου της 9ης Οκτωβρίου 1990 σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα (90/544/ΕΟΚ; ΕΕ αριθ. L 310 της 9. 11. 1990, σ. 28)

Ψήφισμα του Συμβουλίου της 14ης Δεκεμβρίου 1990 σχετικά με το τελικό στάδιο εφαρμογής της συντονισμένης εγκατάστασης στην Κοινότητα πανευρωπαϊκών ψηφιακών κυψελωτών δημοσίων χερσαίων κινητών επικοινωνιών (GSM) (90/C 329/09 7 ΕΕ αριθ. C 329 της 31. 12. 1990, σ. 25)

Οδηγία του Συμβουλίου της 29ης Απριλίου 1991 για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνωρίσεως της πιστότητας (91/263/ΕΟΚ 7 ΕΕ αριθ. L 128 της 23. 5. 1991, σ. 1)

Οδηγία του Συμβουλίου της 3ης Ιουνίου 1991 σχετικά με τη ζώνη συχνοτήτων που πρέπει να ορισθεί για τη συντονισμένη εγκατάσταση ψηφιακών ευρωπαϊκών ασύρματων τηλεπικοινωνιών (DECT) στην Κοινότητα (91/287/ΕΟΚ 7 ΕΕ αριθ. L 144 της 8. 6. 1991, σ. 45)

Σύσταση του Συμβουλίου της 3ης Ιουνίου 1991 για τη συντονισμένη εγκατάσταση ψηφιακού ασύρματου τηλεπικοινωνιών (DECT) στην Κοινότητα (91/288/ΕΟΚ 7 ΕΕ αριθ. L 144 της 8. 6. 1991, σ. 47)

Απόφαση του Συμβουλίου της 7ης Ιουνίου 1991 για τη θέσπιση ειδικού προγράμματος έρευνας και τεχνολογικής ανάπτυξης στον τομέα των τεχνολογιών των επικοινωνιών (1990-1994) (91/352/ΕΟΚ 7 ΕΕ αριθ. L 192 της 16. 7. 1991, σ. 8)

Απόφαση του Συμβουλίου της 7ης Ιουνίου 1991 περί θεσπίσεως ειδικού προγράμματος έρευνας και τεχνολογικής ανάπτυξης στον τομέα των συστημάτων τηλεματικής γενικού ενδιαφέροντος (1990-1994) (91/353/ΕΟΚ 7 ΕΕ αριθ. L 192 της 16. 7. 1991, σ. 18)

Απόφαση του Συμβουλίου της 22ας Ιουλίου 1991 για τη θέσπιση της δεύτερης φάσης του προγράμματος TEDIS (σύστημα ηλεκτρονικής μεταβίβασης στοιχείων για εμπορική χρήση) (91/385/ΕΟΚ 7 ΕΕ αριθ. L 208 της 30. 7. 1991, σ. 66)

Απόφαση του Συμβουλίου της 29ης Ιουλίου 1991 για τη δημιουργία ενιαίου ευρωπαϊκού αριθμού κλήσης έκτακτης ανάγκης (91/396/ΕΟΚ 7 ΕΕ αριθ. L 217 της 6. 8. 1991, σ. 31)

Κατευθυντήριες γραμμές για την εφαρμογή κοινοτικών κανόνων ανταγωνισμού στον τηλεπικοινωνιακό τομέα (91/C 233/02 7 ΕΕ αριθ. C 233 της 6. 9. 1991, σ. 2)

Ψήφισμα του Συμβουλίου της 18ης Νοεμβρίου 1991 σχετικά με την ηλεκτρονική και τις τεχνολογίες των πληροφοριών και των επικοινωνιών (91/C 325/02 7 ΕΕ αριθ. C 325 της 14. 12. 1991, σ. 2)

Ψήφισμα του Συμβουλίου της 19ης Δεκεμβρίου 1991 για την ανάπτυξη της κοινής αγοράς υπηρεσιών και εξοπλισμού δορυφορικών επικοινωνιών (92/C 8/01 7 ΕΕ αριθ. C 8 της 14. 1. 1992, σ. 1)

Οδηγία του Συμβουλίου της 25ης Φεβρουαρίου 1992 για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (92/13/ΕΟΚ 7 ΕΕ αριθ. L 76 της 23. 3. 1992, σ. 14)

Απόφαση του Συμβουλίου της 31ης Μαρτίου 1992 στον τομέα της ασφάλειας των συστημάτων πληροφοριών (92/242/ΕΟΚ 7 ΕΕ αριθ. L 123 της 8. 5. 1992, σ. 19)

Οδηγία του Συμβουλίου της 28ης Απριλίου 1992 για την τροποποίηση της οδηγίας 89/336/ΕΟΚ για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα (92/31/ΕΟΚ 7 ΕΕ αριθ. L 126 της 12. 5. 1992, σ. 11)

Οδηγία του Συμβουλίου της 11ης Μαΐου 1992 για τη θέσπιση προτύπων για τη δορυφορική μετάδοση τηλεοπτικών σημάτων (92/38/ΕΟΚ 7 ΕΕ αριθ. L 137 της 20. 5. 1992, σ. 17)

Απόφαση του Συμβουλίου της 11ης Μαΐου 1992 για την εισαγωγή περί θεσπίσεως κοινού προθέματος πρόσβασης στο διεθνές τηλεφωνικό δίκτυο στην Κοινότητα (92/264/ΕΟΚ 7 ΕΕ αριθ. L 137 της 20. 5. 1992, σ. 21)

Οδηγία του Συμβουλίου της 5ης Ιουνίου 1992 σχετικά με την εφαρμογή της παροχής ανοικτού δικτύου στις μισθωμένες γραμμές (92/44/ΕΟΚ 7 ΕΕ αριθ. L 165 της 19. 6. 1992, σ. 27)

Ψήφισμα του Συμβουλίου της 5ης Ιουνίου 1992 σχετικά με την ανάπτυξη ψηφιακού δικτύου ενοποιημένων υπηρεσιών (ISDN) στην Κοινότητα ως πανευρωπαϊκής τηλεπικοινωνιακής υποδομής για το 1993 και μετέπειτα (92/C 158/01 7 ΕΕ αριθ. C 158 της 25. 6. 1992, σ. 1)

Σύσταση του Συμβουλίου της 5ης Ιουνίου 1992 σχετικά με την εναρμονισμένη παροχή ενός ελαχίστου συνόλου υπηρεσιών διαβίβασης δεδομένων με πακετομεταγωγή (PSDS) (92/382/ΕΟΚ 7 ΕΕ αριθ. L 200 της 18. 7. 1992, σ. 1)

Σύσταση του Συμβουλίου της 5ης Ιουνίου 1992 σχετικά με την παροχή εναρμονισμένων διευθετήσεων πρόσβασης στο ψηφιακό δίκτυο ενοποιημένων υπηρεσιών (ISDN) καθώς και ενός ελαχίστου συνόλου προσφορών ISDN σύμφωνα με τις αρχές της παροχής ανοικτού δικτύου (ONP) (92/383/ΕΟΚ 7 ΕΕ αριθ. L 200 της 18. 7. 1992, σ. 10)

Απόφαση τςη Επιτροπής της 15ης Ιουλίου 1992 που τροποποιεί τους καταλόγους οργανισμών τυποποίησης που περιλαμβάνονται στο παράρτημα της οδηγίας 83/189/ΕΟΚ του Συμβουλίου (92/400/ΕΟΚ 7 ΕΕ αριθ. L 221 της 6. 8. 1992, σ. 55)

Ψήφισμα του Συμβουλίου της 19ης Νοεμβρίου 1992 για την εφαρμογή στην Κοινότητα των αποφάσεων της ευρωπαϊκής επιτροπής ραδιοεπικοινωνιών (92/C 318/01 7 ΕΕ αριθ. C 318 της 4. 12. 1992, σ. 1)

Ψήφισμα του Συμβουλίου της 19ης Νοεμβρίου 1992 σχετικά με την προαγωγή μιας συνεργασίας πανευρωπαϊκής κλίμακας όσον αφορά την αριθμοδότηση των τηλεπικοινωνιακών υπηρεσιών (92/C 318/02 7 ΕΕ αριθ. C 318 της 4. 12. 1992, σ. 2)

Ψήφισμα του Ευρωπαϊκού Κοινοβουλίου της 20ής Απριλίου 1993 επί της ανακοίνωσης της Επιτροπής «Για τη διαμόρφωση των τηλεπικοινωνιακών τελών με βάση το κόστος και την αναπροσαρμογή των τιμολογιακών παραμέτρων στην Κοινότητα» (Α3-0117/93 7 ΕΕ αριθ. C 150 της 31. 5. 1992, σ. 37)

Ψήφισμα του Ευρωπαϊκού Κοινοβουλίου της 20ής Απριλίου 1993 για την επισκόπηση της Επιτροπής για την κατάσταση στον τομέα των τηλεπικοινωνιακών υπηρεσιών κατά το 1992 (Α3-0113/93 7 ΕΕ αριθ. C 150 της 31. 5. 1993, σ. 39)

Οδηγία του Συμβουλίου της 14ης Ιουνίου 1993 περί συντονισμού περί των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (93/38/ΕΟΚ 7 ΕΕ αριθ. L 199 της 9. 8. 1993, σ. 84)

Ψήφισμα του Συμβουλίου της 22ας Ιουλίου 1993 σχετικά με τη θέσπιση σχεδίου δράσης για την εισαγωγή προηγμένων τηλεοπτικών υπηρεσιών στην Ευρώπη (93/C 209/01 7 ΕΕ αριθ. C 209 της 3. 8. 1993, σ. 1)

Απόφαση του Συμβουλίου της 22ας Ιουλίου 1993 σχετικά με τη θέσπιση σχεδίου δράσης για την εισαγωγή προηγμένων τηλεοπτικών υπηρεσιών στην Ευρώπη (93/424/ΕΟΚ 7 ΕΕ αριθ. L 196 της 5. 8. 1993, σ. 48)

Ψήφισμα του Συμβουλίου της 22ας Ιουλίου 1993 για την επισκόπηση της κατάστασης στον τηλεπικοινωνιακό τομέα και την ανάγκη περαιτέρω ανάπτυξης της εν λόγω αγοράς (93/C 213/01 7 ΕΕ αριθ. C 213 της 6. 8. 1993, σ. 1)

Τηλεπικοινωνίες: κατάλογος προτύπων για παροχή ανοικτού δικτύου ONP (τρίτο θέμα) (93/C 219/02 7 ΕΕ αριθ. L 219 της 13. 8. 1993, σ. 2)

Τηλεπικοινωνίες: παροχή ανοικτού δικτύου για μισθωμένες γραμμές (93/C 277/04 7 ΕΕ αριθ. C 277 της 15. 10. 1993, σ. 9)

Οδηγία του Συμβουλίου της 29ης Οκτωβρίου 1993 για τη συμπλήρωση της οδηγίας 91/263/ΕΟΚ όσον αφορά τον εξοπλισμό δορυφορικών επίγειων σταθμών (93/C 97/ΕΟΚ 7 ΕΕ αριθ. L 290 της 24. 11. 1993, σ. 1)

Ψήφισμα του Συμβουλίου της 7ης Δεκεμβρίου 1993 σχετικά με την εισαγωγή υπηρεσιών προσωπικών δορυφορικών επικοινωνιών στην Ευρωπαϊκή Κοινότητα (93/C 339/01 7 ΕΕ αριθ. L 339 της 16. 12. 1993, σ. 1)

Απόφαση της Επιτροπής της 21ης Δεκεμβρίου 1993 όσον αφορά την κοινή τεχνική προδιαγραφή σχετικά με τις γενικές απαιτήσεις συνεργασίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών (94/11/ΕΚ 7 ΕΕ αριθ. L 8 της 12. 1. 1994, σ. 20)

Απόφαση της Επιτροπής της 21ης Δεκεμβρίου 1993 όσον αφορά την κοινή τεχνική προδιαγραφή σχετικά με τις γενικές απαιτήσεις για τις εφαρμογές της τηλεφωνίας στον τομέα των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών (94/12/ΕΚ 7 ΕΕ αριθ. L 8 της 12. 1. 1994, σ. 23)

Ψήφισμα του Συμβουλίου της 7ης Φεβρουαρίου 1994 για τις αρχές που διέπουν την καθολική υπηρεσία στον τομέα των τηλεπικοινωνιών (94/C 48/01 7 ΕΕ αριθ. C 48 της 16. 2. 1994, σ. 1)

Δήλωση της Επιτροπής αναφορικά με ψήφισμα του Συμβουλίου για τις αρχές που διέπουν την καθολική υπηρεσία στον τομέα των τηλεπικοινωνιών (94/C 48/06 7 ΕΕ αριθ. C 48 της 16. 2. 1994, σ. 8)

Ψήφισμα του Συμβουλίου της 7ης Φεβρουαρίου 1994 σχετικά με την ανάπτυξη των κοινοτικών ταχυδρομικών υπηρεσιών (94/C 48/02 7 ΕΕ αριθ. C 48 της 16. 2. 1994, σ. 3)

Ψήφισμα του Ευρωπαϊκού Κοινοβουλίου της 6ης Μαΐου 1994 επί της ανακοίνωσης της Επιτροπής που συνοδεύεται από την πρόταση για ψήφισμα του Συμβουλίου σχετικά με τις αρχές που διέπουν την καθολική υπηρεσία στον τομέα των τηλεπικοινωνιών (Α3-0317/94 7 ΕΕ αριθ. C 205 της 25. 7. 1994, σ. 551)

Απόφαση της Επιτροπής της 15ης Ιουνίου 1994 σχετικά με την τροποποίηση του παραρτήματος ΙΙ της οδηγίας 92/44/ΕΟΚ του Συμβουλίου (94/439/ΕΚ 7 ΕΕ αριθ. L 181 της 15. 7. 1994, σ. 40)

Ψήφισμα του Συμβουλίου της 27ης Ιουνίου 1994 σχετικά με το πλαίσιο της κοινοτικής πολιτικής για τις ψηφιακές τηλεοπτικές μεταδόσεις (94/C 181/02 7 ΕΕ αριθ. C 181 της 2. 7. 1994, σ. 3)

Απόφαση της Επιτροπής της 18ης Ιουλίου 1994 όσον αφορά τον κοινό τεχνικό κανόνα σχετικά με τις απαιτήσεις σύνδεσης διεπαφών τερματικού εξοπλισμού για τις ψηφιακές αδόμητες μισθωμένες γραμμές ONP 2 048 Kbit/s (94/470/ΕΚ 7 ΕΕ αριθ. L 94 της 29. 7. 1994, σ. 87)

Απόφαση της Επιτροπής της 18ης Ιουλίου 1994 όσον αφορά τον κοινό τεχνικό κανόνα σχετικά με τις γενικές απαιτήσεις σύνδεσης στον τομέα των ψηφιακών ευρωπαϊκών ασυρμάτων τηλεπικοινωνιών (DECT) (94/471/ΕΚ 7 ΕΕ αριθ. L 194 της 29. 7. 1994, σ. 89)

Απόφαση της Επιτροπής της 18ης Ιουλίου 1994 όσον αφορά τον κοινό τεχνικό κανόνα σχετικά με τις γενικές απαιτήσεις για τις εφαρμογές της τηλεφωνίας στον τομέα των ψηφιακών ευρωπαϊκών ασυρμάτων επικοινωνιών (DECT) (94/472/ΕΚ 7 ΕΕ αριθ. L 194 της 29. 7. 1994, σ. 91)

Τηλεπικοινωνίες: παροχή ανοικτού δικτύου (ONP) για μισθωμένες γραμμές - διαδικασίες συμβιβασμού (94/C 214/04 7 ΕΕ αριθ. C 214 της 4. 8. 1994, σ. 4)

Οδηγία της Επιτροπής της 13ης Οκτωβρίου 1994 για τροποποίηση των οδηγιών 88/301/ΕΟΚ και 90/388/ΕΟΚ σχετικά με τις δορυφορικές επικοινωνίες (ΕΕ αριθ. L 268 της 19. 10. 1994, σ. 15)

Απόφαση της Επιτροπής της 18ης Νοεμβρίου 1994 περί κοινής τεχνικής προδιαγραφής για το πανευρωπαϊκό ψηφιακό δίκτυο (ISDN) σε πρόσβαση πρωτεύοντος ρυθμού (94/796/ΕΚ 7 ΕΕ αριθ. L 329 της 20. 12. 1994, σ. 1)

Απόφαση της Επιτροπής της 18ης Νοεμβρίου 1994 περί κοινής τεχνικής προδιαγραφής για το πανευρωπαϊκό ψηφιακό δίκτυο ενοποιημένων υπηρεσιών (ISDN) σε βασική πρόσβαση (94/797/ΕΚ 7 ΕΕ αριθ. L 329 της 20. 12. 1994, σ. 14)

Ψήφισμα του Συμβουλίου της 22ας Δεκεμβρίου 1994 σχετικά με τις αρχές και το χρονοδιάγραμμα της ελευθέρωσης της τηλεπικοινωνιακής υποδομής (94/C 379/03 7 ΕΕ αριθ. C 379 της 31. 12. 1994, σ. 4)

Ψήφισμα του Συμβουλίου της 22ας Δεκεμβρίου 1994 σχετικά με την περαιτέρω ανάπτυξη της κοινοτικής πολιτικής δορυφορικών επικοινωνιών, ιδίως όσον αφορά την παροχή δυναμικού διαστημικού τμήματος και την πρόσβαση σε αυτό (94/C 379/04 7 ΕΕ αριθ. C 379 της 31. 12. 1994, σ. 5)

Βασικά έγγραφα πολιτικής που έχει δημοσιεύσει η Επιτροπή:

Πράσινη Βίβλος για την ανάπτυξη της κοινής αγοράς τηλεπικοινωνιακών υπηρεσιών και εξοπλισμού [COM(87) 290 της 30. 6. 1987]

Πράσινη Βίβλος για κοινή προσέγγιση στο πεδίο των δορυφορικών επικοινωνιών στην Ευρωπαϊκή Κοινότητα [COM(90) 490 της 28. 11. 1990]

Επισκόπηση της κατάστασης στον τομέα των τηλεπικοινωνιακών υπηρεσιών κατά το 1992 (SEC(92) 1048 της 21. 10. 1992) και ανακοίνωση προς το Συμβούλιο και το Ευρωπαϊκό Κοινοβούλιο σχετικά με τις διαβουλεύσεις με αντικείμενο της επισκόπηση της κατάστασης στον τομέα των τηλεπικοινωνιών [COM(93) 159 τελικό της 28. 4. 1993]

Πράσινη Βίβλος για κοινή προσέγγιση στο πεδίο των κινητών και προσωπικών επικοινωνιών στην Ευρπωπαϊκή Ένωση [COM(94) 145 της 27. 4. 1994]

Πράσινη Βίβλος για την ελευθέρωση της τηλεπικοινωνιακής υποδομής και των καλωδιακών τηλεοπτικών δικτύων: Μέρος πρώτο [COM(94) 440 της 25. 10. 1994]

Πράσινη Βίβλος για την ανάπτυξη της ενιαίας αγοράς ταχυδρομικών υπηρεσιών [COM(91) 476 της 11. 6. 1992]

Κατευθυντήριες γραμμές για την ανάπτυξη των κοινοτικών ταχυδρομικών υπηρεσιών 7 ανακοίνωση της Επιτρπής προς το Συμβούλιο και το Ευρωπαϊκό Κοινοβούλιο [COM(93) 247 της 2. 6. 1993]

Πράσινη Βίβλος για την ελευθέρωση της τηλεπικοινωνιακής υποδομής και των δικτύων καλωδιακής τηλεόρασης, δεύτερο μέρος [COM(94) 682 της 25. 1. 1995]

Ανακοίνωση για ψηφιακές βιντεομεταδόσεις, πλαίσιο κοινοτικής πολιτικής, [COM(93) 557 τελικό της 17. 11. 1993]